Vuosikertaa 1972

Vuosikertaa 1972 on suomalaislaulaja Lea Lavenin toinen, vuonna 1972 julkaistu studioalbumi. Albumilla Lavenia säestää Made in Finland, jossa myöhemmin muun muassa säveltäjänä ja sovittajana tunnetuksi tullut Veikko Samuli soitti kosketinsoittimia ja toimi kapellimestarina. Made in Finland -taustayhtyeen lisäksi albumilla kuullaan muutamia taustalaulajia, vierailevia muusikoita sekä jousiryhmä.

EMI julkaisi albumin vinyylilevynä, C-kasettina sekä 8-raitana.Fenno, levyhaku: ”Vuosikertaa 1972”. Albumi remasteroitiin vuonna 2011 ja julkaistiin uudelleen digitaalisena seuraavana vuonna.

 Kappalemateriaali 
Albumi koostuu pääasiassa ulkomaalaisista cover-kappaleista, joista lähes kaikkiin suomenkieliset käännökset on tehnyt albumin tuottaja Chrisse Johansson. Albumin kappaleista ”Vuosikertaa”, ”Pahuksen esmi”, ”Alaska Country”, ”Kanssa sun on kaikki okei” sekä ”Kyllä rokki aina soi” ovat käännöksiä alankomaalaisen rockyhtye Shocking Blue’n tuotannosta 1960–1970-lukujen vaihteesta. ”Pahuksen esmi” -kappaleessa käytetty esmi-sana tarkoittaa Made in Finland -taustayhtyeen käyttämällä ”omalaatuisella Oulun murteella” miestä. Kappaleen käännös syntyi yhtyeen jäsenten vitsailuista, ja Johansson käänsi sen kahvipöydässä samaan aikaan, kun Laven oli taustayhtyeen kanssa äänittämässä toista kappaletta studiossa. ”Rupla-Rudolf” puolestaan tunnetaan brittiläislaulaja Julie Driscollin tulkintana. Albumin ainoa suomalainen sävellys, Matti Bergströmin käsialaa oleva ”Paha tuuli pois” edusti Suomea kansainvälisillä laulufestivaaleilla Egyptissä kesällä 1971 ja ylsi loppukilpailuun asti. A-puolen päättävä ”Siitä vaan” on Giorgio Moroderin säveltämä kappale, josta käytettiin julkaisunsa aikaan nimeä ”tietokonetuote”. Alkuperäiskappaleen ”Underdog” säveltäjä levytti itse albumilleen Son of My Father vuonna 1971, jonka nimikappaleen Danny levytti Pertti Reposen suomentamana nimellä ”Maantieltä taloon” vuonna 1972.

B-puolen avausraitana on italialaisen Benedetto Marcellon 1700-luvulla sävelletty ”Adagio”, johon Johansson teki suomenkielisen sanoituksen. Kappale levytettiin samaisena vuonna Euroopassa viidessä maassa eri kielillä. Johansson käänsi myös yhdysvaltalaisen Austie Robertsin kappaleen ”Life is for Living” suomeksi nimellä ”Vain kerran elän”. ”Hey Willy” puolestaan on brittiläisen The Hollies-poprock-yhtyeen hittikappale vuodelta 1971. Kappaletta yritettiin kääntää suomeksi, mutta kääntämisprosessi koettiin epämielekkääksi. Brittiläisen rockyhtye Sladen kappale ”The Shape of Things to Come” käännettiin suomeksi nimellä ”Epitafi”. Epitafi tarkoittaa hautauspuhetta, joka ripustetaan kirkon seinälle vainajan muistoksi. ”Banks of the Ohio” -nimisen murhaballadin tunnetuimman version levytti Olivia Newton-John vuonna 1971 ja se päätyi Lavenin tulkittavaksi Johanssonin uudella suomennoksella ”Yksi kasvoton”. Albumin viimeinen kappale ”Insieme” poimittiin italialaisen naislaulaja Minan tuotannosta. Albumin tekstiliitteen kirjoittaja pitää kappaletta erittäin vaikeana tulkittavana, jossa ”laulajan taidot joutuvat kovalle koetukselle”. Kappaleella vierailee myös Suomen levyttäinen studiomuusikko, kitaristi Heikki Laurila.

 Kappaleet 
A-puoli

B-puoli

Laven: Vuosikertaa 1972 -vinyylialbumin takakansi ja levykeskiöt, EMI/Columbia / 5E 062-34666, 1972.

 Tekijät 
 Muusikot 
 Made in Finland
Veikko Samuli – kapellimestari, piano ja urut
Pertti (Kalle) Fält – tenorisaksofoni, huilu ja taustalaulut
Risto Oinaala – trumpetti
Seppo Alajoki – kitara
Matti Tyni – bassokitara (paitsi 6, 8, 13)
Paavo (Lyly) Rajala – rummut ja lyömäsoittimet
+
Pirjo Bergström ja Irma Tapio – taustalaulut (6, 8, 9, 13, 14)
Kari Fall, Pirjo Latvala ja Martti Metsäketo – taustalaulut
Carita Holmström – taustalaulut
Antti Joki – taustalaulut (todennäköisesti ”Vuosikertaa”)
Kai Lind ja Martti Metsäketo – taustalaulut (8, 9, 13)
Heikki Laurila – kitarat (”Insieme”)
Matti Bergström – bassokitara (”Paha tuuli pois”)
Heikki (Häkä) Virtanen – bassokitara (8, 13)

 Jousiryhmä
Jouni Heinonen, Ilse Helander, Pekka Helasvuo, Ulf Hästbacka, Marjukka Kankkunen, Pekka Kari, Sinikka Leino, Risto Paalanen, Rauno Salminen ja Juhani Tiainen – viulut
Heikki Hämäläinen ja Jorma Ylönen – viulut (”Insieme”)
Kurt Helander, Ahti Pilvi ja Jorma Taivainen – alttoviulut
Jalmari Hölttä, Veikko Höylä – sellot
Jaakko Raulamo – sellot

 Tuotanto 
EMI Finland / Chrisse Johansson – tuottaja
Finnvox- tai Finnlevy-studio, Helsinki / Antti Joki – äänitys
Henrik Schütt – valokuvat
Joop Nieuwland – kansitaide

 Lähteet 
 – Suomen äänitearkisto ry:n levytietokanta 1901–1999

 Viitteet 

 Aiheesta muualla 

Luokka:Lea Lavenin albumit
Luokka:Vuoden 1972 albumit
Luokka:Chrisse Johanssonin tuottamat albumit